EA นำเสนอข้อมูลธุรกิจ ในงาน Opp Day
EA ร่วมงาน Opportunity Day พร้อมนำเสนอข้อมูลการดำเนินงานปี 60 ตั้งเป้าปี 60 กำไรนิวไฮต่อเนื่อง พร้อมลุยธุรกิจแบตเตอรี่ในไต้หวันเต็มสูบ
23 เม.ย. 2560

คุณออมสิน ศิริ  (ที่ 2 จากซ้าย) ผู้อำนวยการฝ่ายสื่อสารองค์กร บริษัท พลังงานบริสุทธิ์ จำกัด (มหาชน) หรือ EA พร้อมด้วยทีมงานนำเสนอข้อมูลต่อนักลงทุนในงาน Opportunity Day ประจำไตรมาส 4/2559 โชว์ผลการดำเนินงานในปี 2559 ทำสถิติสูงสุดนับตั้งแต่จัดตั้งบริษัทฯ โดยมีรายได้รวม 10,439 ล้านบาท เพิ่มขึ้น 13% และมีกำไรสุทธิ 3,252 ล้านบาท เพิ่มขึ้น 21% จากปีก่อน
ทั้งนี้ คาดว่ากำไรปี 2560 นิวไฮต่อเนื่อง เริ่มบุ๊ครายได้จากการขายไฟฟ้าจากวินด์ฟาร์มเฟสแรกแล้วและจะทะยอยจนครบ 126 เมกะวัตต์ ส่งผลปีนี้กำลังการผลิตโรงไฟฟ้าในมือจะเพิ่มขึ้นเป็น 404 เมกะวัตต์ และเตรียมพร้อมลุยธุรกิจแบตเตอรี่เต็มสูบ หลังจากบริษัทได้ทำการลงทุนในบริษัท AmitaTechnologies Inc ประเทศไต้หวัน ในสัดส่วน 35.20% ขณะที่คณะกรรมการบริษัทฯ มีมติอนุมัติจ่ายปันผล 0.15 บาท/หุ้น กำหนดจ่ายในวันที่ 26 พ.ค.2560 เล็งออกหุ้นกู้วงเงิน 2 หมื่นล้านบาท รองรับแผนปรับโครงสร้างทางการเงินและเตรียมขยายธุรกิจ